
REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35						


U  I M E  R E P U B L I K E  H R V A T S K E

R J E Š E NJ E

	Trgovački sud u Zadru, OIB 39670464653, po sudskoj savjetnici Višnji Batur Ropuš, u pravnoj stvari podnositeljice zahtjeva Financijske agencije, Regionalni centar Split, Podružnica Zadar, Ivana Danila 4, OIB: 85821130368, za provedbu skraćenoga stečajnog postupka nad dužnikom NEBIS d.o.o. Zadar, Ulica Ivana Gundulića 2/d, OIB: 59650670982, od 10. kolovoza 2016., 15. rujna 2016. 

r i j e š i o   j e

	Odbacuje se zahtjev Financijske agencije od 10. kolovoza 2016. za provedbu skraćenoga stečajnog postupka nad dužnikom NEBIS d.o.o. Zadar, Ulica Ivana Gundulića 2/d, OIB: 59650670982

Obrazloženje

	Financijska agencija je 10. kolovoza 2016. podnijela Trgovačkom sudu u Zadru zahtjev za provedbu skraćenoga stečajnog postupka nad uvodno označenim dužnikom na temelju čl. 444. st. 1. Stečajnog zakona (Narodne novine broj 71/15, dalje: SZ) navodeći da isti na dan 8. srpnja 2016. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 7.850,86 kn te da nema zaposlenih.
Dopisom od 15. rujna 2016. dužnik po punomoćniku je obavijestio ovaj sud da je u međuvremenu podmirio navedeno dugovanje te da u Očevidniku redoslijeda osnova za plaćanje više nema evidentiranih neizvršenih osnova za plaćanje. 
           Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
	S obzirom da iz potvrde Financijske agencije od 14. rujna 2016. proizlazi da je dužnik podmirio predmetno dugovanje, to se u konkretnom slučaju nije ispunila jedna od kumulativno određenih pretpostavki iz članka 428. stavka 1. podstavka 2. SZ-a zbog čega je odlučeno kao u izreci rješenja. 

U Zadru 15. rujna 2016. 


                                                      Sudska savjetnica:
                                                                                        Višnja Batur Ropuš 



UPUTA O PRAVNOM LIJEKU: 
Protiv ovog rješenja može se izjaviti žalba u roku od osam dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 


  	Dostaviti: 
1. podnositeljici zahtjeva elektroničkim putem i putem e-Oglasne ploča suda
1. dužniku po punomoćniku Gluić & Ninčević, odvjetničko društvo, Zadar
1. u spis 
[bookmark: _GoBack]
image1.png




